Det nordjyske folketingsmedlem Preben Bang Henriksen (V) vil have flyttet arbejdspladser til blandt andet Nordjylland. På Venstres vegne har han stillet forslag om at opgaverne hos Kammeradvokaten, det private advokatkontor, som staten benytter, skal udliciteres. Dermed vil Venstre med forslaget gøre det muligt for andre advokatkontorer at byde på opgaverne, og det kan betyde udflytning af arbejdspladser til provinsen, og altså herunder Nordjylland. I dag har staten en fast aftale med et advokatkontor, og ingen andre kan byde på opgaverne, men det vil Preben Bang Henriksen og Venstre altså gøre op med. Det vil ifølge forslaget betyde besparelser, da der i dag er væsentlige omkostninger forbundet med at advokater fra det købanhavnske firma skal rejse rundt i landet. Samtidig hedder det i forslaget, at det kan give en mere effektiv sagsbehandling, hvis opgaverne sendes i udbud, og sagerne dermed behandles af advokater, der har et bedre lokalkendskab.
Folketingsmedlem Preben Bang Henrik vil have flyttet statslige arbejdspladser fra København til Nordjylland.